En l'inte d'a introducción d'o capitán Haddock a la serie en 1941, la caracterización d'o personache le presentó un problema a Hergé. Como navegant, Haddock habría de tener un vocabulario prou variau, pero Hergé no podeba emplegar faltadas, ya que sabeba que parti d'o suyo publico lector incluyiba ninos. A solución plegó quan Hegé remeró arredol de 1933, poco dimpués de que se sinyara o Pacto d'as Quatre Potencias, haber ascuitau a un comerciant emplegar a parola "pacto d'as quatre potencias" como un faltada. Empentau por iste uso d'una "faltada irrelevant", Hergé fació que ol capitán usara parolas rarizas u esotericas que no yeran realment ofensivas, pero que prochectaría muit carranyau, como si estasen faltadas muit grieus. Istas parolas abracaban una variedad d'arias, a sobén relacionadas con termins especificos d'os campos d'estudio scientifico.